Biblioteca Pilarin Bayés. Santa Coloma de Cervelló: 5 RECURSOS EDUCATIUS ON LINE PER A INFANTS\n5 RECURSOS EDUCATIUS ON LINE PER A INFANTS\nCompartim 5 recursos educatius que hi ha la xarxa per a donar suport als infants en les diferents matèries que esperem que us siguin d'utilitat.\n1-L'editorial Casals ofereix 60 dies d'accés gratuït i mentre duri la crisi a la plataforma Matepractic. Matepractic és el mètode desenvolupat per l'Editorial Casals que posa en pràctica les matemàtiques apreses a classe en contextos de la vida quitidiana, i es pot treballar completament en l'entorn digital. Amb continguts que cobreixen tots els curos de promària i secundària.\n2-Les escoles d'anglès per a infants Kids&Us comparteixen al seu blog activitats per als més petits. Amb la campanya Stay at home with kids&Us, han preparat tot un seguit de continguts setmanals que volen compartir amb totes les famílies. Cada setmana hi haurà activitats per franges d'edat: activitats per babies (1-2 anys) , kids (3 a 8 anys) and tweens (9 a 11 anys).\n3-Recull de propostes online d'Activitum, el portal d'activitats educatives de Catalunya. Només cal que us hi registreu i podreu filtrar per edats, de 0 a 16 anys. Trobareu des de propostes per apredre les hores, fins a vídeos educatius del regne animal o experiments per fer a casa i més.\n4-Cada quinze dies, a Text-laGalera et proposen tot d'idees per treballar un fet o esdeveniment amb els nens i nenes de primària. Una manera pràctica i atractiva d'acostar els petits a la informació d'actualitat i d'ajudar-los a entendre el món que els envolta i treballar la comprensió lectora.\n5-El canal Super3 incorpora el nou format digital "Avui aprenem", peces curtes on els súpers podran descobrir curiositats dels animals o relacionades amb el món de la natura, entendre alguns descobriments científics, jugar en anglès o descobrir fets curiosos de la història.\nPublicat per Biblioteca Pilarin Bayés a 19:18\nEtiquetes de comentaris: infantil, informació, Webs d'interès


L’Ajuntament de Reus reclama connectar la ciutat a un model de tramvia territorial amb xarxa pròpia | Tots21 | Notícies de Tarragona, Reus, Tarragonés i Baix Camp\nEl consistori presenta al·legacions al projecte presentat per la Generalitat per al Camp de Tarragona.\nL’Ajuntament de Reus demanarà que la ciutat es pugui connectar a un model de tramvia per al Camp de Tarragona que compti amb una xarxa pròpia, independent de l’actual trama ferroviària. Aquest serà un dels principals arguments de les al·legacions que presentarà a l’estudi informatiu i d’impacte ambiental del projecte de tren-tramvia que el Departament de Territori i Sostenibilitat preveu encarregar a Ferrocarrils de la Generalitat. El consistori vol que es prioritzi la flexibilitat i la integració urbana del projecte. Reclamarà que es reactivi la taula tècnica de treball entre els municipis del Camp de Tarragona i la Generalitat a més d’incorporar la xarxa del tramvia en el Pla Director Urbanística de l’àrea metropolitana de Tarragona.\nArgumenta l’Ajuntament de Reus que la possibilitat de tenir una connectivitat pròpia del Camp de Tarragona és una «bona oportunitat per a estructurar i cohesionar el territori; com també ho és sumar un nou mitjà de transport públic que faciliti la mobilitat interurbana dels municipis del Camp de Tarragona». Segons afegeix, el tramvia pot donar lloc a projectes d’integració i transformació urbana que millorin l’accessibilitat en diferents mitjans de transport.\nPer materialitzar-ho, defensa que la tipologia d’infraestructura que dona millors possibilitats a la ciutat és la de tramvia-tramvia, que al contrari del model tren-tramvia, comporta una mobilitat totalment independent de la ferroviària. Un model, addueix, que no estaria supeditat a la gestió compartida amb ADIF i per tant seria una gestió única independent. En aquest sentit, destaca que el tipus de combois d’aquest model tenen una major flexibilitat d’integració urbana, «cosa que facilita la possibilitat de creixement de la xarxa tramviària i per tant de la connectivitat». Igualment, assegura, pot donar lloc a projectes d’integració i transformació urbana que millorin l’accessibilitat en diferents mitjans de transport a la ciutat.\nL’estudi informatiu i l’estudi d’impacte ambiental presentats i objecte d’al·legacions fan referència a la fase 1, corresponent al tram Cambrils–Tarragona, i planteja la possibilitat de connectar la xarxa del tramvia amb la línia actual del ferrocarril per connectar-la amb Reus.\n11/03/2021 Joan Ruiz (PSC): ‘ADIF ja ha iniciat els tràmits per licitar la redacció del projecte constructiu del Baixallador de Bellisens’\n04/06/2021 El PSC insta al Govern a redactar ‘amb la major brevetat’ els estudis de la intermodal de Reus


PUBLICACIONS EDUARD NOGUES: La falta d'enginyers costa a Alemanya 8.000 milions d'euros. A Alemanya hi ha actualment 110.000 Llocs per a enginyers\nLa falta d'enginyers costa a Alemanya 8.000 milions d'euros. A Alemanya hi ha actualment 110.000 Llocs per a enginyers\nA Alemanya hi ha actualment 110.000 llocs per a enginyers que no han pogut ser coberts per falta de personal\nMentre els joves espanyols espanyols es desesperen davant l'absència d'oportunitats laborals al nostre país, Alemanya espera l'arribada de mà d'obra especialitzada amb candeletes. La indústria germànica ha deixat d'ingressar uns 8.000 milions d'euros a causa de l'escassetat d'enginyers, segons un estudi presentat a la Fira Industrial de Hannover. «Les xifres són alarmants», va dir el president de l'Associació d'Enginyers Alemanys (VDI), Willi Fuchs, durant la presentació de l'estudi realitzat en cooperació amb l'Institut de l'Economia Alemanya (IW) de Colònia, informa Efe.\nA Alemanya hi ha actualment 110.000 llocs per a enginyers que no han pogut ser coberts per falta de personal. La VDI considera que l'escassetat d'enginyers i professionals tècnics representen un seriós perill per a l'èxit d'indústries clau com la construcció de maquinària, l'electrotècnia, les telecomunicacions i la construcció de vehicles.\n«Si no resolem el problema de l'escassetat d'enginyers, tindrem un dèficit creixent de personal qualificat que es convertirà en un perill per al model de negocis alemany», va dir el director de l'IW, Hans-Peter Klös.\nLa mitjana d'edat dels enginyers que estan en el mercat de treball alemany és el més alt d'Europa i un 21% són majors de 55 anys. El tema de l'escassetat de personal qualificat és una cosa que es discuteix des de fa temps a Alemanya i s'han emprès diverses iniciatives per tractar de resoldre'l.\nUna d'elles ha estat la de buscar reclutar enginyers en altres països de la Unió Europea (UE), entre ells Espanya. A més, hi ha una discussió sobre la necessitat de flexibilitzar les condicions per a l'ingrés al mercat laboral alemany d'enginyers procedents de països extracomunitaris.\nPublicat per Eduard Nogués a 17:33\nEtiquetes de comentaris: La falta d'enginyers costa a Alemanya 8.000 milions d'euros. A Alemanya hi ha actualment 110.000 Llocs per a enginyers


Jordi Amela: Tempesta d'estiu\nEntre tanta flor potser tocava algun paisatge.\nUs mostro una imatge que pocs minuts abans de la seva captura era una foto impossible. Va ser una posta on ja a l'aproximació amb el cotxe a mesura que ens apropàvem a la localització les condicions meteorològiques eren més lletges. Ja a la carretera que dona accés a l'aparcament van començar a caure gotes. Pel camí a la localització les quatre gotes es van convertir en un petit diluvi amb llamps i trons. Ens vam poder refugiar a una de les coves que hi ha a la platja del costat. Allà, a sota cobert, vam poder sopar i esperar el que semblava un miracle, ja que no quedaven gaires minuts per la posta de sol.\nPerò la tempesta va passar. Pocs minuts després la pluja va afluixar i corrents cap a la localització. Una localització molt relliscosa i carregar amb l'equip, el trípode i el paraigua no era gens fàcil i tot això a contra-rellotge.\nVan ser uns minuts molt intensos on al final el cel es va obrir lleugerament i vam poder gaudir d'una llum molt bonica.\nPublicat per Jordi Amela a 9:37\nEduard Marquès 13 de maig de 2016, a les 13:51\nMai s,ha de desestimar a foto per culpa del "mal" temps, possiblement en la gran majoria dels casos et podràs trobar amb unes llums màgiques. Molt guapo el lloc i la llum. Una abraçada, Jordi\nJordi Amela 18 de maig de 2016, a les 10:21\nExacte Eduard, aquestes tempestes curtes i fortes d'estiu sempre van acompanyades de bones llums, moltes vegades es la mandra de sortir per no acabar molls com ànecs.\nChabier Lozano 14 de maig de 2016, a les 0:29\nPer a mi, les millors llums son després de la tempesta. Son els millors cels que he vist a Pineta, on sol fer les meves fotos. A l'estiu, quan n'hi ha a la tarda, ja estic preparat per a surtir de casa amb la càmara.\nMolt guapa la foto.\nJordi Amela 18 de maig de 2016, a les 10:22\nGràcies per passar i per opinar Chabier.\nSi la localització es aprop jo també aprofito per sortir, quan el desplaçament és llarg , a mi em fa mandra.\nUnknown 16 de maig de 2016, a les 2:09\nBella imagen de Portizuelo. Un saludo\nJordi Amela 18 de maig de 2016, a les 10:25\nGràcies José, tu eres el referente Cantábrico.\nNo recuerdo de quien era la primera imagen con la que descubrí Portizuelo, pero seguramente era una imagen tuya.\nFran 19 de juny de 2016, a les 11:08\nPenso el mateix, amb aquests cels txungus, és quan val la pena arriscar el "tipus" sobint la recompensa és més gran de l'esperat.\nBonic indret i bona foto company!


El presumpte agressor del fotoperiodista Jordi Borràs és un inspector de Policia de la Brigada d’Informació | Catalunya | EL PAÍS Catalunya\nEl presumpte agressor del fotoperiodista Jordi Borràs és un inspector de Policia de la Brigada d’Informació\nUn portaveu policial assegura que està dedicat a tasques d'anàlisi, no operatives\nL'home acusat d'agredir el fotoperiodista Jordi Borràs dilluns al centre de Barcelona és un inspector de la Brigada Provincial d'Informació de la Policia Nacional. Borràs té el nas fracturat i diverses contusions com a conseqüència dels cops. Després dels fets, la policia va informar únicament que es tractava d'un policia dedicat a tasques burocràtiques.\nAquest dijous, després que La Directa avancés la destinació i el grau del policia, un portaveu ho ha confirmat, però ha insistit que les seves tasques són simplement d'"anàlisi d'informació". Fonts policials asseguren que està destinat a l'àrea exterior d'informació, que rastreja amenaces com la gihadista.\nBorràs va denunciar que quan caminava pel barri Gòtic, el policia se li va apropar al crit de "Viva España" i "Viva Franco", el va colpejar i el va tirar a terra. Posteriorment, quan el fotoperiodista va demanar ajuda i l'home es va veure encerclat, va acabar ensenyant una placa policial. Fonts policials asseguren que la trobada entre tots dos va ser fortuïta.\nL'àrea d'informació dels Mossos investiga els fets davant la possibilitat que es tracti d'un delicte d'odi. L'inspector va presentar també una denúncia, davant del Cos Nacional de Policia. Assegura que va ser Borràs qui el va reconèixer, el va increpar, i el va agredir. I afegeix, a més, que altres persones també el van atacar. El jutjat d'instrucció número 8 de Barcelona s'ha fet càrrec del cas, i està a l'espera dels atestats dels Mossos.\nSerà clau per dirimir què va passar els diversos testimonis que puguin aportar tots dos. Les ferides del fotoperidista tenen una qualificació penal molt diferent si es tracta d'un delicte d'odi o si s'entén que són unes lesions. A més, el policia també va presentar un informe mèdic, segons fonts policials.\nJordi Borràs és conegut pel seu treball sobre els grups d'extrema dreta i ha estat amenaçat en diverses ocasions per grups ultra. En l'actualitat, treballa per al diari digital El Món.


Tag: "Font Ribas, Antoni" (7)\nABP - Experiències al Grau de Dreteducation and teacher t...Catalan28 sep 20161285El Dr. Antoni Font, del Departament de Dret Mercantil de la Universitat de Barcelona, a través de la seva assignatura, ens explica el procés d’aplicació de l’ABP en el context universitari.\nAprenentatge Basat en Problemes - Introducció education and teacher t...Catalan28 sep 20161572El Dr. Antoni Font, del Dept. de Dret Mercantil, ens fa una breu introducció a l’aprenentatge basat en problemes, ABP, fent incidència en els seus aspectes positius i crítics per a la seva aplicació a la docència universitària.\nDiàlegs sobre ABPeducation and teacher t...Catalan27 sep 20161222El Dr. Antoni Font, del Dept. de Dret Mercantil, i el Dr. Ignasi Ramirez Sunyer, del Dept. de Bioquímica i Biomedicina Molecular, conversen sobre les diferents vessants de l’ABP per a la seva aplicació a la docència universitària.\nSIforAGE (Social Innovation for Active and Healthy Ageing)political and social sc...Catalan22 may 201392842El projecte SIforAGE (Social Innovation for Active and Healthy Ageing), coordinat pel grup GISME de la Universitat de Barcelona, és un projecte europeu dedicat específicament al tractament i estudi de l'envelliment.\nExecució de documents mercantils. Facultat de Dret (UB)lawCatalan9 may 201385417L'adreça web del portal és: www.ub.edu/bonespractiquesdocents En el vídeo es mostra un Pràcticum de la Facultat de Dret orientat a l'aprenentatge de continguts i al desenvolupament d'habilitats professionals mitjançant la simulació d'activitats professionals ...\nAplicacions docents dels portafolis en l'Ensenyament de Dreteducation and teacher t...Catalan17 jan 201252407Aquesta intervenció té com a objectiu compartir l'experiència en l'ús de la carpeta digital en l'aprenentatge del Dret. La carpeta digital ha estat utilitzada com a eina d'aprenentatge en tres contextos diferents: en un context d'aprenentatge basat en problemes en grups reduïts, en el seguiment d'una experiència d'aprenentatge basat en projectes en grups grans, i com a eina d'avaluació i ...


MARATÓ DEL PRIORAT. Arriba de nou la Marató més sorprenent! | La Guia De Reus\nInici Esports MARATÓ DEL PRIORAT. Arriba de nou la Marató més sorprenent!\nMARATÓ DEL PRIORAT. Arriba de nou la Marató més sorprenent!\nLa Marató (i mitja Marató) del Priorat tornarà el 7 d’octubre de 2018, celebrant ja la cinquena edició amb més força que mai. De nou sorprendrà als corredors i caminants amb tota mena d’activitats: música, teatre a l’aire lliure, disfresses, zumba… No hi faltaran els extraordinaris i divertits avituallaments, on es podran degustar els millors vins de la comarca, entre moltes altres sorpreses.\nLa Marató del Priorat és única al país: Es tracta d’una cursa diferent, pensada amb cor de corredor i per als corredors, on descobrir el Priorat esdevé el més plaent dels sacrificis. Envoltats d’un lúdic ambient, els participants recorren paisatges imponents, travessen vinyes i cellers en plena verema, suen i riuen, trobant recompenses a tots els seus esforços que en cap cas els deixaran indiferents.\nUn total de 20 cellers col·laboren enguany en aquest esdeveniment extraordinari que any rere any descobreixen nous aficionats al vi i a l’esport d’arreu del país i part de l’estranger. Actualment hi ha centenars d’inscrits de tota Catalunya, de València, Saragossa, Guipúscoa, Tenerife… També estrangers que arribaran de França, Polònia, Suïssa, Bèlgica i Noruega.\nEls responsables de la Marató volen fer sentir als nous corredors allò que molts altres ja han gaudit en anteriors edicions. I pels espavilats que s’apuntin en grup, l’organització Dracsrunners els ofereix engrescadors descomptes en la inscripció. Cal animar-se, a l’octubre torna la Marató del Priorat!\nArticle anteriorTornen els tallers de cuina responsable que promouen una alimentació saludable i estalviadora\nArticle següentProp de 400 nens i nenes gaudeixen de la 5a Trobada d’Elements del Seguici Fets Per Tu


Xarrada sobre situació del poble sahrauí\nL'Escola d'Adults de Torrent va rebre el passat dijous 25 de gener, a les 19.30 hores, els membres de la Federació d'Associacions de Solidaritat amb el poble Saharaui amb motiu de la Caravana Humanitària que estan duent a terme i amb la qual estem col·laborant a l'escola amb la recollida d'arròs, sucre o llegums fins al proper 31 de gener.\nLa xarrada va comptar amb la presència de l'alumnat de diferents nivells, Base, PosAlfa, GES I, GES II i Proves de cicles per l'interés i la peculiaritat que té aquest conflicte al Sahara i que molts intenten no donar-hi llum.\nAmb motiu d'aquesta xarrada els membres de l'associació ens varen delitar amb una degustació de TE típic saharaui...i ens van ensenyar a preparar-lo:\nEl primer cop de te resulta amarg com la vida.\nEl segon cop és més suau com la mort,\nperò el tercer cop resulta dolç com l'amor.\nEl poble Saharaui necessita més visibilitat, aquest conflicte que forma part de tots nosaltres com a nació, com a colonitzadors que els deixàrem a la seua sort, i és el nostre compromís poder fer un crit i oferir la nostra ajuda. No sols cooperant amb campanyes com aquesta, en què la donació de productes va directament als poblats saharauis, sinó en la difusió de plantejar-nos la possibilitat d'acollir nens que tinguen l'opció de viure i no somniar el que nosaltres tenim, compartint amb ells una extraordinària experiència molt enriquidora per a tothom durant un mes de l'estiu.\nPregunta'ns, si és del teu interés, i entre tots, en aquest cas amb la nostra ajuda, llevem tota l'arena que el desert intenta tirar damunt d'un poble, al qual podem fer molt de bé.\nL'escola agraeix la participació dels membres de la comunitat educativa i de la Federació d'Associacions de Solidaritat amb el poble Saharaui.


El feixisme torna, la república està més a prop – L´ametler.cat\nHomeOpinióEl feixisme torna, la república està més a prop\n10 novembre, 2019 Administrador Opinió 0\nEl feixisme ha viscut quaranta anys amagat en el PP i els darrers anys també en el PSOE. Ara que la segona restauració borbònica fa aigües i el bipartidisme caciquil ha fracassat, el feixisme torna per intentar mantindre el poder dels de sempre.\nLa primera restauració borbònica, basada en el bipartidisme i el caciquisme, també va fer aigües i el poder va intentar mantindre-la amb la dictadura de Primo de Rivera. Fracassada aquesta i la seua efímera successora, vingué la Segona República.\nEl feixisme tornà més fort ajudat pels alemanys i els italians i amb sang, foc i carnatge guanyaren novament. I tornaren a la dictadura, aquesta de 40 anys.\nMort el seu cap visible instauraren aquesta segona restauració borbònica amb el mateix sistema del bipartidisme i caciquisme del segle XIX. Els ha durat altres quaranta anys.\nAi, però han tornat a fer aigües i, com no saben fer una altra cosa, volen tornar a guanyar amb el mateix feixisme de sempre.\nPreparem-nos per la Tercera República, no està molt lluny i aquesta volta serà definitiva.\nProu participació, el sistema aguanta


Actualitzada 21/10/2019 a les 18:08\nHan passat vuit dies de la publicació de l’enverinada sentència del Procès i el que més neguiteja no és el poc temps i les moltes emocions viscudes si no el futur que ens espera.\nLa plaça del Mercadal, les façanes dels jutjats i de la comissaria de la Policia Nacional, els carrers de Reus, les vies del tren, han estat l’escenari d’una clara, nítida i pacífica demostració ciutadana d’indignació serena. Com en molts altres pobles i ciutats.\nLa setmana passada ja vaig pronosticar en aquesta columna que el conflicte polític obert entre Catalunya i Espanya va per llarg. Ens calen, més que mai, predicar i practicar els atributs amb els quals Josep Anselm Clavé i Camps va definir al casteller al segle XIX: força, equilibri, valor i seny. El poeta, polític, compositor, director de música i activista republicà ho va escriure en la seva obra musical Los Xiquets de Valls el 1867. Una partitura original la podeu contemplar a la Galeria Museu de la colla vallenca. Clavé, reconegut fundador del moviment coral i de l’associatiu, ens ha llegat una gran quantitat de peces corals populars de gran renom en aquella època entre la gent treballadora i de classe mitjana. Les actuals circumstàncies polítiques i socials donen especial valor a la força, l’equilibri, el valor i el seny cantats fa més de 150 anys per Clavé.\nEls actes de violència al carrer que estem veient i patint aquests dies, especialment a Barcelona, amb cremes de contenidors, barricades i llançament d’objectes per part d’un sector minoritari dels manifestants i les càrregues i cops de porra i de pilotes de goma de les forces de seguretat, no ens ajuden gens i embruten l’excel·lent treball dels moviments socials. L’actitud i la reacció del govern espanyol i de la majoria dels líders polítics estatals tampoc convida a l’optimisme a curt i mitjà termini, havent-hi unes eleccions generals pel mig en les quals està en joc si la Moncloa la presidirà l’esquerra o la dreta que ara com ara no ha mostrat cap voluntat d’escoltar als més de 2 milions de catalans que reclamen el dret a decidir a través de les urnes. I a Catalunya, la governança tampoc està passant pel millor moment.\nEl president de la Generalitat qüestionat per propis i estranys i el govern immers en una mena d’esquizofrènia estratègica i tàctica de dos socis als quals el carrer exigeix unitat d’acció mentre que als despatxos i als titulars dels mitjans es llencen els trastos pel cap. I el que ens convé avui i demà és força, equilibri, valor i seny.\nComenta el contingut : I demà, què?


Augmenta a 40 el nombre de víctimes de violència de gènere aquest 2020\nPublicat 10/11/2020 18:50CET\nLa Delegació del Govern espanyol contra la Violència de Gènere ha confirmat aquest dimarts que els assassinats que es van registrar el 3 i 9 de novembre, a les Balears i a Girona, respectivament, són casos de violència masclista, de manera que el nombre de víctimes s'incrementa a 40 des de començament d'any.\nTal com ha informat el departament que dirigeix Victoria Rosell, a través de Twitter, la dona que va ser assassinada a les Balears tenia 32 anys i 4 fills menors d'edat, i no havia registrat cap denúncia prèvia per violència de gènere.\nTampoc no hi havia cap denúncia en el cas de la dona que va ser assassinada per estrangulació a Girona, que tenia 49 anys. El presumpte autor va confessar els fets a comissaria abans que els agents trobessin el cos.\n23 ORFES DES DEL 2013\nTots dos successos eleven a 40 el nombre de víctimes per violència masclista des de principis del 2020, i a 1.073 el nombre total de dones assassinades des del primer registre, és a dir, des del 2003.\nA més, amb els quatre orfes de la víctima de les Balears el nombre total de víctimes d'aquesta xacra arriba a 23 des del 2013.


Aznar i Rajoy, al rescat del PP\nExpresidents al rescat del PP\nAznar demana mà dura contra els independentistes i Rajoy recepta «sensatesa i moderació» a Casado\nJúlia Regué Pilar Santos\nBarcelona / Madrid - Divendres, 12/04/2019 | Actualitzada 13/04/2019 - 02:03\n“Per recuperar el nostre espai electoral no ens hem de moure de lloc, sinó mantenir les arrels dels nostres valors, enfortir el tronc dels nostres principis i ampliar les branques de les nostres idees per albergar més gent a sota”, va reflexionar Pablo Casado en la convenció nacional del partit celebrada al gener. I aquest tronc compta amb José María Aznar i Mariano Rajoy, com va escenificar ahir el PP amb l’arrencada de la campanya electoral del 28-A.\nEls dos expresidents del Govern, amb estils i pensaments polítics diferents, simbolitzen una amplitud que Casado vol protegir i utilitzar davant l’auge de Vox en les enquestes. Rajoy i Aznar no tenen res a veure entre ells, com passava entre molts votants del PP fins ara, però voten per aquestes sigles, una idea força que l’actual líder dels conservadors ha volgut llançar el primer dia de campanya. Mentre ell parlava a la plaça de toros de Vitòria, Rajoy feia un míting a Pontevedra i Aznar, un altre a Barcelona.\nEsmenes a Rajoy\nLa seva disparitat de criteris i complicada sintonia es va evidenciar ahir a les tarimes. Aznar va esmenar l’obra política de Rajoy com a líder de l’Executiu durant el referèndum de l’1-O i altres fites del procés, tot i que el va camuflar com un dard a Vox: “La nostra resposta als que volen sembrar odi i ressentiment, als que aspiren a trencar Espanya, trencant abans Catalunya, serà tota la necessària, durant el temps necessari i amb el sacrifici necessari”, va defensar, sense citar explícitament l’article 155 de la Constitució.\n“El nostre compromís amb la defensa de la democràcia és total, no té marxa enrere i no té ni condicions ni termini”, va prosseguir, i es va comprometre a “no desistir” en la defensa de la legalitat, de la unitat territorial i de la unió de la dreta sota les seves sigles: “Junts som més forts i no guanyaran ni els que sempre han empobrit el nostre país ni els que l’intenten trencar. La nostra divisió és la seva esperança i la nostra unitat serà el seu fracàs”, va postil·lar.\nDesprés de 15 anys d’absència en un míting del PP a Catalunya, va tornar a ocupar el centre de totes les càmeres i va reunir prop de 600 simpatitzants. La seva anterior visita es remunta al 2003, quan es va asseure precisament al costat de Rajoy per encimbellar Josep Piqué com a candidat a les autonòmiques. Va tornar enfortit pel lideratge de Casado i es va oferir per acompanyar la seva ‘fillola’, la candidata popular per Barcelona, Cayetana Álvarez de Toledo, a qui va adjudicar la direcció de l’Àrea Internacional de la FAES. Va recuperar així, tant a ell com el seu discurs, un protagonisme que va veure anul·lat amb la legislatura de Rajoy a Gènova i el va utilitzar per carregar contra l’independentisme i el PSOE.\nContundent i eufòric alhora, va afirmar que Pedro Sánchez “és el candidat secessionista, dels independentistes i els colpistes, el dels que no condemnen a ETA i els seus crims” i va dir que “els senyors d’Estat Català, les joventuts d’ERC, aquests senyors van inventar el feixisme a Catalunya”.\nSensatesa i moderació\nA més de 1.170 quilòmetres de distància, a Pontevedra, Rajoy recolzava la candidatura de l’expresidenta del Congrés, Ana Pastor. Si un demanava més duresa, l’altre exigia apaivagament. Després de tres mesos allunyat dels focus, va lamentar que “els temps difícils sempre li toquen al PP” i va vaticinar que en aquesta ocasió els tornarà a passar i va provar de rebaixar el to aznarista: “El que importa és la gent i la gent vol coses assenyades i moderades”. Si ho fa així el PP, va dir, “el resultat serà la victòria”.\nL’expresident del Govern va treure pit del seu temps al capdavant de la Moncloa davant d’unes mil persones i va advertir que tant ell com el seu equip “no són aficionats”: “Sabem el que és governar. Aquest partit ha prestat un gran servei a Espanya”, va puntualitzar, en un gest que pretenia deixar de banda les crítiques d’altres sectors del partit.\nRajoy va reconèixer que les del 28-A són “les eleccions més obertes en anys” i va diagnosticar que “hi ha moltíssimes persones que avui no tenen clar el que faran” aquell dia, i per això va receptar “no fer gaire cas del que es diu” i va recordar que en les dues últimes generals “els gurus i els endevins” vaticinaven un empat. “Ara desempatarem i guanyarem les eleccions”, va animar.\nAquestes no seran les seves primeres i últimes aparicions en campanya electoral. Segons fonts del seu entorn, Rajoy participarà aquest dissabte també a un dinar-míting a O Porriño, també a Pontevedra. Per la seva part, Aznar acudirà a actes a Almeria (dia 23), Albacete (24) i Burgos (25). A la ciutat andalusa, Vox va aconseguir 43.468 vots i dos escons el desembre, a les eleccions autonòmiques, més de la meitat que el PP (70.054 i 4 diputats). A les altres dues províncies, que reparteixen només quatre parlamentaris cada una, representen aquestes circumscripcions petites en les quals Casado va demanar els ultres que no es presentessin per “no dividir el vot” entre les forces de la dreta. Abascal no va fer cas i aspira a aconseguir un parlamentari a cada una.\nTorra demana recusar un tercer jutge del TSJC per estar a prop del PSC\nEl ple del Congrés dels Diputats, en directe\nLa tessitura del rei Felip VI\nTemes: José María Aznar Mariano Rajoy Eleccions generals 2019 PP


Ataxia Neon - Bronko\nUN LLARGMETRATGE D'ISAAC ULAM\nVisió ascètica sobre un ésser que detesta el model social disfuncional que aquesta societat proposa i opta per la via de l’autodestrucció. Solitud, addicció, supervivència, sacrifici humà i un fort component ideològic, converteixen a Roman Di Martino "Bronko" en el símbol del nou redemptor contemporani.\nIsaac Ulam com a Bronko\nFreyja Palau com a Adelle\nFàtima Ponsdomènech com a Carla\nQuan vaig decidir escriure aquest llargmetratge em vaig preguntar, què vols manifestar? I una de les qüestions que més m'inquieten de la condició humana és l'autodestrucció. En concret, l'elecció de aquesta. És a dir, realment l'ésser humà està condemnat al patiment. És aquest un factor inherent a la seva condició?\nAquesta pregunta es repetia al meu cap durant el meu procés de rehabilitació, ja que vaig ser addicte durant més d'una dècada fins que vaig decidir buscar ajuda i viure en la sobrietat. Però vaig viure l'autodestrucció i, per això, vaig poder i vaig voler parlar-ne. De fet aquesta pel·lícula neix d'aquestes habitacions plenes d'addictes com jo que havien decidit deixar de patir o, per a ser més específic, deixar d'autodestruir-se. Així que, de forma temàtica, aquesta pel·lícula reflecteix l'estadi de l'autodestrucció. Però, a més, no deixa de ser una crítica social i un acte de profunda espiritualitat.\nVaig escriure l'esborrany d'aquest guió en dues setmanes, ja que en certa forma és autobiogràfic i reflecteix algunes de les meves experiències com a addicte. Amb el temps, vaig anar minuciosament revisant el guió fins a aconseguir reflectir just el que calia i res més. El curiós vincle entre l'autodestrucció i la contemplació del model social actual va ser el que li va donar una forma ja que el concepte el tenia.\nRoman Di Martino, amb el sobrenom de "Bronko", és el fil conductor per explicar aquesta història. Bronko, un actor provinent d'un barri marginal de Catalunya que, gràcies als seus dots actorals, aconsegueix sortir d'aquest i ser reconegut internacionalment. Un cop es troba al cim de la seva carrera, els seus principis s'interposen a la superficialitat i hipocresia que impera en les altes esferes i arriba a detestar l'art dramàtic i tot el que aquest comporta. Repudia a la gent que ànsia el poder, que abusen de les seves influències, que es menyspreen, es trepitgen i humilien per aconseguir un paper en una obra o pel·lícula. Gent miserable que s'alegra de la seva fama com si estiguessin per sobre dels altres mortals en festes plenes d'ostentació i enveja. Gent sense esperit, sense cor, esquinçant-se entre ells com a depredadors.\nLa contemplació d'aquest model social fa que alguna cosa es trenqui dins d'ell ja que no aconsegueix encaixar en aquest i cau en el món de la addicció, en concret de l'heroïna. Així que decideix tornar al seu barri de procedència, amb el propòsit d'autodestruir-se.\nEn aquest procés, el personatge esdevé un ideòleg que contempla la societat com a disfuncional i proposa, a través d'un manifest, la destrucció d'aquesta. Les injustícies que viu, la misèria que l'envolta, la corrupció política i la violència extrema l'obliguen a passar a l'acció. I, en aquest acte transgressor, es revela la figura d'un nou redemptor contemporani.


La rèplica de l'obra original de Santiago Sierra es podrà visitar al Museu de Valls.\nLa rèplica de l'obra original de Santiago Sierra es podrà visitar del 25 al 30 de setembre\nActualitzada 04/09/2018 a les 18:46\nEl vestíbul del Museu de Valls acollirà, en una mostra coorganitzada amb Òmnium Alt Camp, l'obra 'Presos polítics a l'Espanya contemporània' de Santiago Sierra. En concret es tracta d'una rèplica de la instal·lació original i que, per gentilesa de l'estudi de Santiago Sierra i amb la tasca d'Òmnium Cultural, està recorrent el territori i que ara es podrà veure a la Casa de Cultura de Valls.\nL'exposició consta de 26 plafons amb fotografies en blanc i negre i diverses explicacions textuals. La inauguració serà dimarts 25 de setembre a les 19.00 hores i la mostra es podrà visitar fins el dia 30.\nLa mostra donarà el tret de sortida al curs expositiu del Museu de Valls i forma part de la campanya 'Demà pots ser tu' impulsada per l'entitat cultural, així com per organismes pro drets humans com l'Institut de Drets Humans de Catalunya, l'Associació Irídia (Centre per la defensa dels Drets Humans), l'Institut Internacional per l'Acció Noviolenta i la Fundació per la Pau. Les accions de la campanya tenen per objectiu la defensa dels drets i llibertats i la denúncia de la vulneració dels mateixos, com en el cas de la llibertat d'expressió i de manifestació.\nEn aquest sentit, l'Ajuntament de Valls va aprovar al ple municipal del passat mes d'abril una moció en contra de la censura i en defensa de la llibertat d'expressió davant la regressió de drets i llibertats.\nVa ser el passat mes de febrer quan a la Fira Arco de Madrid el parc firal Ifema va demanar retirar la peça 'Presos polítics a l'Espanya contemporània' de Santiago Sierra, artista i activista madrileny de 52 anys i autor de múltiples creacions que sempre s’han caracteritzat pel seu caràcter polític. Era el primer cop en 37 anys d'història de la fira que es retirava una de les seves obres. Des de llavors l'exposició ha passat per moltes ciutats, València i Barcelona entre d'altres.\nA partir d’una selecció d’exemples molt clars, l’obra vol fer visible l’existència de presos polítics a l’Estat espanyol i destaca que, dins el panorama carcerari actual, un gran nombre de presos han estat condemnats a causa de les seves ideologies, especialment d’esquerres.\nComenta el contingut : El Museu de Valls acollirà l'exposició 'Presos polítics a l'Espanya contemporània'


Disrupció educativa: també a la universitat?\nEl debat actual sobre el canvi educatiu es centra en dos elements: ha canviat el coneixement que tenim de com el cervell humà aprèn i han canviat les competències necessàries per fer front a una societat tecnificada davant la complexitat i la incertesa. Això està generant una actualització disruptiva de l'educació, que també arriba a les universitats, on hi ha qui treballa per generar un aprenentatge competencial i significatiu. En parlem amb Eduard Vallory, president de la Comissió d'Educació, Marta Aymerich, professora de Medicina i vicerectora de Planificació Estratègica i Recerca de la Universitat Oberta de Catalunya, David Bueno, professor de Genètica i expert en neuroeducació de la Universitat de Barcelona, i Pelegrí Viader, professor de Matemàtiques i secretari general de la Universitat Pompeu Fabra.\nEl passat 8 de març es va celebrar a la SEBAP el debat Disrupció educativa: també a la universitat?, dirigit i moderat per Eduard Vallory, president de la comissió d'Ensenyament. En la societat del coneixement i el talent, quin és el valor afegit de la universitat?\nSegons Marta Aymerich, “la universitat ha de ser un espai obert que permeti als intel•lectuals i estudiosos qüestionar-se el status quo” i que sigui capaç de generar pensament crític i aprenentatge competencial. Al seu torn, David Bueno va ressaltar la importància de desenvolupar estratègies per emocionar els estudiants perquè aquests s'impliquin en el seu aprenentatge, estiguin més motivats i, conseqüentment, siguin persones creatives i innovadores. Finalment, Pelegrí Viader va emfatitzar en els bons resultats de l'aprenentatge per problemes, projecte que s'està duent a terme a la seva facultat. El motiu de l'èxit, va explicar, és “la implicació de tot l'equip de professorat en la definició, la coordinació i tutorització” dels problemes que es presenten com a casos reals perquè l'alumne analitzi i sigui capaç de generar el coneixement rellevant per a ell. En aquest sentit, va emfatitzar en la importància d'una bona formació del professorat docent.\nParaules clau: #coneixement #educació #Universitat\nLlistat de reproducció sobre cultura i educació al nostre canal de Youtube


Els safareigs públics del carrer de la Font, un testimoni viu de l’antiga Abrera:: Ajuntament d'Abrera\nDISSABTE, 22/01/2022 | 19:46 h\nEls safareigs públics del carrer de la Font, un testimoni viu de l’antiga Abrera\nA Abrera vetllem la difusió del nostre patrimoni històric! Des de l'Ajuntament d'Abrera senyalitzem els safareigs públics del carrer de la Font, construïts al segle XIX, un element patrimonial històric de la nostra vila.\nTambé es podia accedir a l’aigua des de dalt del carrer, per un pou que encara existeix i que va ser construït, segurament, a la segona meitat del segle XIX i reformat posteriorment al segle XX. Actualment, l’aigua raja per un broc de metall, situat a l’interior d’una estructura de maons que sobresurt de la paret i forma una mena d’arc de mig punt. L’aigua de la deu era i és aprofitada, a més, per regar tot un arrenglerament d’horts, situats a la dreta de la mateixa llera del torrent Gran, que comença a tocar del pont dels Francesos, arriba a la bassa (reservori d’aigua per aquests horts) i segueix torrent avall fins a sota el barri de la Florida. El canal de distribució d’aquesta l’aigua va arribar a tenir més de mig quilòmetre de llargada. La bassa també és feta de maons i era anomenada, simplement, com la Bassa, fins que s’hi van abocar carpes procedents del riu Llobregat i hi van perviure. Actualment se la coneix popularment com la bassa dels Peixos.


Afectacions de trànsit, aquest cap de setmana, per la Trobada de Bèsties i la Fira de Sant Ponç - Ajuntament de les Franqueses del Vallès\nPortada > Actualitat > Notícies > Afectacions de trànsit, aquest cap de setmana, per la Trobada de Bèsties i la Fira de Sant Ponç\nAquest cap de setmana, 18 i 19 de maig, tindrà lloc a Corró d'Avall la 30a Fira de Sant Ponç. El dissabte a la tarda se celebra la cinquena Trobada de Bèsties, que organita els Encendraires. El diumenge, durant tot el dia, tindrà lloc la fira amb les parades d'artesans i d'entitats a la rambla de carretera de Ribes i, com cada any, activitats en altres emplaçaments, com la plaça de Can Font, la plaça de l'Ajuntament i la plaça de l’Espolsada.\nActivitats que afectaran la circulació\nDissabte 18, a les 16.30 h, la colla dels Encendraires organitza, d'entre moltes activitats,l una Plantada de bèsties a la plaça de l’Espolsada i, a les 19 h, s'iniciarà una cercavila que afectarà els següents carrers: Ctra. de Cànoves, Ctra. de Ribes i rotonda sud de l’Ajuntament.\nCtra. de Ribes (rambla): prohibit estacionar en ambdós sentits, dissabte 18, a partir de les 12 h, i fins a les 22 h del diumenge 19 (cercaviles i activitats).\nCtra. de Ribes, des de la plaça Gaudí fins a l’encreuament de Ctra. de Cànoves: prohibit des del dia 18 de les 6 a les 22 hores per estacionar (cercavila amb foc).\nCtra. de Cànoves: prohibit estacionar des de les 6 a les 22 hores, des de l’encreuament del carrer de Sant Ponç fins a l'encreuament de la ctra. de Ribes (cercavila amb foc).\nPlaça Gaudí: prohibit estacionar. Reserva d’estacionament per facilitar el gir de vehicles.\nAparcament de l’Ajuntament: prohibit estacionar el dia 18, des de les 12 h fins a la finalització de la Fira. Reserva per a vehicles autoritzats, instal·lacions i organització.\nCarrer de Sant Isidre des del carrer de la Verge de la Mercè fins al carrer de Joan Maragall: prohibit estacionar el dia 19, de les 18 a les 22 h, al c\nDissabte 18: es restringeix la circulació a la Ctra. de Cànoves i Ctra. de Ribes, celebració de la cercavila de les Bèsties de Foc.\nDiumenge 19: es restringeix la circulació a la Ctra. de Ribes, un cop s’hagi iniciat la activitat de la Fira.\nEls veïns de la zona del carrer de Sant Isidre podran accedir a la zona des de la cruïlla del carrer de Sant Isidre amb el carrer Verge de Montserrat. Per sortir de la zona, ho hauran de fer pel carrer de Fuster Gordi-rotonda nord de l’Ajuntament.\nNomés queda afectada la circulació sentit Granollers, per això recomanen fer ús de les rutes alternatives bé sigui pel camí antic de Vic (Polígon Industrial del Congost) o pel centre del poble del carrer Tagamanent fins a la zona esportiva.\nLa cultura popular i els artesans, protagonistes de la 30a edició de la Fira de Sant Ponç\nDarrera actualització d’aquest contingut: 20/02/2020 a les 12:56h


MNK Apartment Sofia Bulgària - Ofertes d'hotels amb els MILLORS DESCOMPTES EN LÍNIA\n13 Vrabcha Str., Sofia Centre, Sofia, Bulgària, 1000 - Veure al mapa\nMés informació sobre MNK Apartment\nTant si es tracta d'un viatge de plaer com si és de negocis, MNK Apartment és una elecció d'allotjament magnífica quan visiten Sofia. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA MNK Apartment, l'excelent servei i instal.lacions superiors faran de la vostra estada una experiència inoblidable. Transport hotel/aeroport, habitació familiar són només algunes de les comoditats que fan que MNK Apartment sigui diferent dels altres hotels de la ciutat.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, escriptori, balcó/terrassa, aparell de televisió LCD/pantalla de plasma a cada habitació. A més, l'oci que l'hotel ofereix assegurarà que tengui molt a fer durant el dia. MNK Apartment és la vostra destinació si buscau allotjament de qualitat a Sofia.\nTots els tipus de viatgers (105) Parelles (23) Viatgers en solitari (15) Famílies amb infants petits (22) Famílies amb infants grans (10) Grups (35)\nThe apartment was spacious, tastefully decorated, and extremely clean.All in all, a very comfortable stay.


La nova soca del Regne Unit, el 70% més contagiosa, fa tornar Londres al confinament total\nJohnson cancel·la el Nadal definitivament i redueix de cinc dies a un el relaxament de restriccions\nBoris Johnson, durant la conferència de premsa d'aquesta tarda, a Downing Street TOBY MELVILLE / REUTERS\nLondresLondres i el sud-est del Regne Unit tornen al confinament total. El primer ministre britànic, Boris Johnson, i els primers ministres de Gal·les, Mark Drakeford, i d'Escòcia, Nicola Sturgeon, han cancel·lat definitivament les festes de Nadal d'uns 20 milions de persones després que els científics que assessoren el govern britànic hagin advertit que la nova soca del coronavirus, identificada recentment, s'estén molt més ràpidament i està al darrere de l'augment exponencial de contagis de les últimes setmanes a la capital britànica. "Potencialment, [la velocitat de contagi és] fins al 70% més ràpida", ha dit Johnson en una conferència de premsa que ha celebrat a Downing Street aquest dissabte a la tarda.\nImmediatament després de la seva intervenció a Londres, Mark Drakeford ha anunciat des de Cardiff també el confinament total, després de constatar que el ritme amb què s'estén la pandèmia al país obeeix al mateix patró que s'està registrant a la veïna Anglaterra. "Sabem que a dia d’avui hi ha centenars de persones arreu de Gal·les que pateixen aquesta variació, i seran més contagioses per a la resta".\nPer la seva banda, des d'Edimburg, Nicola Sturgeon ha fet conèixer la prohibició de viatjar d'Escòcia a Anglaterra durant el període festiu i si no és per raons molt excepcionals. Sturgeon ha assegurat també que les autoritats sanitàries tenen constància de 17 casos produïts al país per la nova soca, i tallant la mobilitat es vol impedir un augment exponencial com el que s'ha registrat a Londres i el sud-est de Gran Bretanya. A més, des del dia de Sant Esteve, Escòcia entrarà en el nivell 4 de restriccions –en té 5–, fet que obligarà a tancar pubs, restaurants i tot el comerç no essencial. La durada de les mesures serà de tres setmanes. L'escola no es reprendrà fins a l'11 de gener, i durant la primera setmana del nou trimestre les classes seran virtuals.\nPel que fa a les característiques de la nova soca, el premier ha comentat que hi ha encara "un alt grau d'incertesa" i que cal continuar analitzant totes les dades per certificar aquesta propagació tan ràpida. En tot cas, "sembla que ara està sent impulsada per la nova variant del virus", ha dit també Johnson. Amb tot, ha volgut destacar que "no hi ha proves que provoqui una malaltia més greu o una mortalitat més alta".\nPer bé que que els missatges sobre la virulència i mortalitat de la nova soca del virus han volgut ser tranquil·litzadors, també en el sentit que la variant del SARS-CoV-2 no reduirà l'efectivitat de la vacuna, Patrick Vallance, un dels dos màxims assessors científics del govern, que ha participat en la conferència de premsa de Johnson, ha comentat que la soca conté 23 canvis. "Molts estan associats a canvis en la proteïna que produeix el virus. Aquest és un nombre inusualment gran de variants –ha continuat–, també en zones del virus que se sap que estan associades a la manera com s'uneix a les cèl·lules humanes i hi entren. Per tant, hi ha alguns canvis que causen preocupació pel que fa al seu aspecte".\nMés de dos milions de contagiats\nL'anunci de Johnson ha tingut lloc quasi al mateix temps que el govern feia públiques les noves dades de contagis diaris (27.052), amb què ja s'han superat els dos milions des de l'inici de la pandèmia. El nombre de morts comptabilitzats en les últimes 24 hores és de 534.\nA partir d'aquest diumenge, doncs, el fins ara nivell 3 de restriccions s'eleva al 4, i tornen les normes de confinament del novembre. Totes les botigues no essencials, els gimnasos, els cinemes, les perruqueries i altres espais d'oci es veuran obligats a tancar durant, almenys, les pròximes dues setmanes. Al mateix temps, es demana que els contactes entre membres de diferents bombolles es limitin a una sola persona i sempre que sigui en espais exteriors.\nLa resta d’Anglaterra també veu com la política de bombolles nadalenques, que en principi permetria reunir-se fins a tres de llars diferents durant cinc dies, del 23 al 27 de desembre, només serà possible el dia de Nadal. El mateix patró segueix Escòcia i Gal·les, on les restriccions entren en vigor aquesta mitjanit.\nLes noves restriccions cauen com una galleda d'aigua freda al sector comercial i el món dels espectacles –tota la restauració ja va haver de tancar dimarts–, que veuen com han d'abaixar persianes just en els dies previs a Nadal.\nLa lleugera flexibilització de les restriccions va començar el 2 de desembre i només ha durat 17 dies. Johnson ha volgut empatitzar amb els milions de persones afectades: "Sé quanta emoció sent la gent en aquesta època de l’any i la importància que té, per exemple, que els avis vegin els seus nets i que les famílies estiguin juntes. Així que sé com serà de decebedor. Però hem dit al llarg d'aquesta pandèmia que hem de guiar-nos per la ciència".\nPatrick Vallance ha aportat dades ben significatives amb què donar suport a les decisions preses. Així, ha informat que, molt probablement, "la nova variant va sorgir a mitjans de setembre a Londres o a Kent" i que és responsable "de més del 60% de les infeccions a la capital". "Avança ràpidament i s'està convertint en la variant dominant", ha conclòs.


La ràdio local, com el comerç, es fa al carrer | Creu Coberta Shopping\nHome » Articles d’opinió » La ràdio local, com el comerç, es fa al carrer\nLa ràdio local, com el comerç, es fa al carrer\nLa ràdio local es fa al carrer, no és un simple lema, sinó una afirmació del que creiem que ha de ser una emissora local com Sants 3 Ràdio. Tota una declaració d’intencions, de valors i de compromís del mitjà amb el seu territori, la seva gent i les seves entitats. Un compromís que es visualitza molt més quan arriba el bon temps i els carrers s’omplen d’activitats i, per tant, de notícies. És allà on ha de ser la ràdio local de Sants-Montjuïc; tal i com deia la poesia de Vicent Andrés Estellés: “No et limites a contemplar aquestes hores que ara venen. Baixa al carrer i participa”. Heus ací la voluntat de Sants 3 Ràdio resumida en aquesta frase, la voluntat de no ser simples narradors, sinó part activa d’uns barris que són capaços de crear centenars d’activitats socials, solidàries, festives, culturals, populars... uns barris vius!\nUn barri viu com Hostafrancs, i el seu eix de Creu Coberta, que té un fet diferencial en el petit comerç de proximitat, familiar, que fa els carrers molt més acollidors i humans. Comerços compromesos amb el seu entorn i amb els quals volem caminar junts des de la ràdio local per dinamitzar i cohesionar el barri, recuperar les tradicions, el sentiment de pertinença hostafranquí, sortir al carrer amb les nostres festes i reivindicacions. I tot això, no ho farem sense un sistema econòmic de proximitat, lluny de les grans cadenes, el que ens fa realment diferents: el comerç de barri, el nostre.\nDirector de Sants 3 Ràdio, la ràdio local de Sants-Montjuïc


CatalunyaDiari.cat | Una veïna de Llanars, afectada per l'explosió, dorm en un pis derruït a manera de protesta\nUna veïna de Llanars, afectada per l'explosió, dorm en un pis derruït a manera de protesta\nCándida Gómez, veïna de la casa del costat de l'immoble derruït per l'explosió ha volgut reclamar l'atenció de Benestar Social\nUna dona s'atrinxera al seu pis afectat per l'explosió de Llanars per protestar. https://t.co/nnTs36KvdO pic.twitter.com/pJ2VdaVyC4\n— Diari de Girona (@DiarideGirona) 11 d’agost de 2017\nMolts dels veïns del Llanars encara pateixen les conseqüències de l'explosió que va tenir lloc al municipi la setmana passada. De moment, el cas més greu és el d'una dona que va quedar sota les runes, i que va ser traslladada a l'Hospital de la Vall d'Hebron de Barcelona. Tot i així, sembla que l'explosió no solament va afectar la parella que residia a l'habitatge, sinó que també va comprometre la vida de gran part veïns de la casa del costat. Segons informa el 'Diari de Girona', una de les afectades, Cándida Gómez, va entrar a la seva casa per dormir-hi la nit de dimecres a dijous, a manera de protesta contra Benestar Social.\nGómez va aprofitar un moment quan les autoritats no vigilaven l'edifici per entrar-hi, i va dormir tota la nit a l'edifici enrunat. És més, ahir al matí va sortir per la finestra del pis en runes per tal de parlar amb els Mossos d'Esquadra, els quals li van demanar en diverses ocasions que abandonés l'edifici. Segons les declaracions que recull el rotatiu gironí, Cándida es trobava desemparada per la situació. Els serveis socials van informar la dona que podia triar un habitatge social, però que aquest podia estar a qualsevol punt de Catalunya, cosa que va alarmar l'afectada. Finalment, la dona va arribar a un acord amb els Serveis Socials, i viurà a casa de la seva filla, mentre li busquen un pis a la mateixa zona.\n#DONA #LLANARS #RUNES


Col·lecció de moments: Campanar - microconte 5\nJpmerch 8 de setembre de 2015 a les 10:29\nEra un amor tan pur que havia que prendre-se'l rebaixat.\nCarme Rosanas 8 de setembre de 2015 a les 12:43\nÉs boníssim, Jp!!! Emporta-te'l al teu blog...\nxavier pujol 8 de setembre de 2015 a les 10:52\nUn amor durador.\nHelena Bonals 8 de setembre de 2015 a les 11:25\nCom un far.\nCarme Rosanas 8 de setembre de 2015 a les 12:44\nQue dóna llum...\nGalionar 8 de setembre de 2015 a les 16:19\nAquests campanars imponents poden durar segles i amb el pas del temps cada vegada són més valorats. Ara bé, em pregunto quant de temps pot durar un amor blanc sense canviar de color...\nCarme Rosanas 8 de setembre de 2015 a les 18:59\nPotser canvien sempre els amors i no duren mai gaire de cap color... Canviants, com la vida.\nnovesflors 8 de setembre de 2015 a les 18:56\n...blanc pe fora, acollidor per dins en la penombra...\nCarme Rosanas 8 de setembre de 2015 a les 19:00\nAixí l'acabes d'embelir...\nElfreelang 8 de setembre de 2015 a les 19:22\npotser era un amor ideal per això creixia cap amunt\nCarme Rosanas 8 de setembre de 2015 a les 19:33\nIdeal, idealitzat... Podria ser...\nJordi Dorca 8 de setembre de 2015 a les 19:48\nMancat de color.\nLa idea de Jpmerch...\nsí, la faig meva.\nDurada, alçada, intensitat.\nLa puresa ens pot destruir.\nCarme Rosanas 9 de setembre de 2015 a les 15:58\nLa puresa ens pot destruir... me l'apunto, aquesta.\nM. Roser 8 de setembre de 2015 a les 20:43\nI tan alt tan alt, que arribava a tocar el cel...\nCarme Rosanas 9 de setembre de 2015 a les 15:59\nCom allò que es deia bans, fins on m'estimes? Fins al cel!!!\njoan gasull 8 de setembre de 2015 a les 21:52\nno l'embrutem doncs\nNo, està bé com està!\nAlfonso Robles Motos 9 de setembre de 2015 a les 0:30\nBlanc però ple de tots els colors\nCarme Rosanas 9 de setembre de 2015 a les 16:00\nBonica manera de veure-ho, Alfonso...\nmiquel 9 de setembre de 2015 a les 0:59\nNo és el blanc la suma de tots els colors? No sorgeix del blanc el groc i el vermell, el blau i el lila...? Com diu la Bíblia -no sabria citar els versets concrets-: Al principi fou el blanc, però Déu s'adona que no esqueia a les seues criatures un únic color, així que féu sorgir del blanc tots els colors del món... No recordo com continua.\nCarme Rosanas 9 de setembre de 2015 a les 16:01\nSí, sí, i tant! si parlem de llum, no pas de colors...\nUna mala memòria que pot ser agradable, perquè la història de la humanitat sempre continua fatal... ;)\nGlo.Bos.blog 9 de setembre de 2015 a les 1:39\nUn amor blanc i ferm. Un amor ideal.\nCarme Rosanas 9 de setembre de 2015 a les 16:02\nExisteixen els ideals? Potser només dins la ment dels qui els tenen...\nBruixeta 9 de setembre de 2015 a les 9:55\ndeixen-lo seguir creixent cap amunt\nSegur i potent...\nLoreto Giralt Turón 9 de setembre de 2015 a les 11:12\nL'arbre també es veu molt ferm, es fan companyia.\nCarme Rosanas 9 de setembre de 2015 a les 16:03\nEs miren cara a cara...


Oferta 2017-18 Expert Universitari en Màrqueting Digital i Direcció Comunitària (Community Management). Títol propi de la UIB (19 ECTS)\n2016-2017 Expert Universitari en Màrqueting Digital i Direcció Comunitària (Community Management). Títol propi de la UIB (19 ECTS) Presentació\nDes de l’any 2012 l’Expert Universitari en Màrqueting Digital i Direcció Comunitària (Community Management) compta amb la participació de professionals i professors universitaris amb una llarga trajectòria i una àmplia experiència al sector.\nA més se realitzen pràctiques curriculars a l’àmbit del màrqueting digital. Adreçat aEl curs s'adreça a llicenciats, graduats i diplomats universitaris amb interès per la temàtica. Comentaris dels nostres alumnesCarlos Jatoi, Director Gerencia Integrada de Projectes.\nIsmael Sintes Rodríguez, Responsable de Marketing de Habitissimo. El postgrau em va fer descobrir la meva vocació, el màrqueting en línia, i em va obrir les portes d’una gran empresa en la qual he pogut desenvolupar tot el meu potencial i progressar laboralment.\nEl postgrau em va servir com a porta cap al món del màrqueting a Internet. Gràcies a haver-lo cursat vaig poder aprendre les bases que em permetrien seguir formant-me en una disciplina tan vasta com el màrqueting en línia. Des que vaig acabar el postgrau he estat fent feina a Madrid, Barcelona i finalment m'he establert a Mallorca, des d'on compagín els meus propis projectes a Internet amb la meva feina de consultor en una de les consultories de màrqueting en línia més importants del món. Curs, Educació i Psicologia, Estudi propi, Expert Universitari, Gestió d'Empreses, Economia i Turisme, Presencial A distància 12\nEdició: V Durada: 19 crèdits ECTS Import: 1.850 € Inici: 27 d'octubre de 2016 Finalització: 06 d'abril de 2017 Matrícula: 18 de juliol de 2016 - 26 d'octubre de 2016 Modalitat: Presencial Lloc d'impartició: Edifici Gaspar Melchor de Jovellanos. Campus universitari Més informació Pàgina web del curs Fulletó del curs Calendari del curs Consulta l'estat de la teva matrícula UIBTalentLa gestió de l'oferta universitària d'estudis propis és un dels grans objectius d’UIBTalent, com també la gestió de cursos adreçats a estudiants i graduats universitaris, cursos de formació a la carta per a empreses , cursets d’especialització, seminaris, etc. Adreça i contacte Campus UIB


L'Equip de Delictes Tecnològics de la Guàrdia Civil de Llíria ha procedit a la investigació d'una dona per un delicte d'estafa.\nL’Equip EDITECO de la Guàrdia Civil de Llíria en el marc de l’operació KASAK ha procedit a la investigació d’una voluntària d’una fundació sense ànim de lucre de València, que assistia i tutelava a persones amb discapacitat intel·lectual.\nL’inici de les actuacions policials es va deure a la denúncia interposada per la família de la persona tutelada, en adonar-se d’uns càrrecs haguts en la targeta bancària que li facilitaven al seu fill per a situacions d’emergència, detectant diversos càrrecs en el seu compte.\nRealitzades gestions d’investigació per part de l’equip de delictes informàtics de la Guàrdia Civil de Llíria, sol·licitant dades d’on provenen els càrrecs, s’observa que els realitza la mateixa cuidadora del menor, certificant la seua identitat a través de la mateixa fundació on treballava com a voluntària.\nLa voluntària portava convivint 5 mesos en un domicili tutelat per la fundació juntament amb diversos discapacitats dins d’un programa per a fomentar la vida autònoma i independent d’estos. Valent-se de la seua posició i de la confiança que va depositar el jove i la seua família en ella, va influir manipulant a la persona que estava sota les seues cures, perquè li facilitara el mitjà de pagament que tenia per a urgències. No trobant mai oposició pel jove qui per la seua discapacitat, no va ser capaç de demostrar la seua voluntat, en mancar de la noció dels diners i del concepte de targeta de dèbit.\nLa investigada va vincular la targeta al seu telèfon mòbil, fent ús de la mateixa per a despeses personals mesos després que ja no fora l’encarregada de la tutela de la mata, sent els càrrecs generats en l’ús de serveis de lloguer de cotxe amb conductor per a anar-se’n de compres a costa de la persona que tenia a la seua cura.\nContravenint la cuidadora els valors morals i el sentit del voluntariat que per definició significa el desinterés de la persona que l’exerceix i infringint a més el codi deontològic de la fundació, que prohibeix taxativament la utilització dels diners dels atesos o tutelats pels voluntaris, fins i tot sent per a despeses comunes que es produïren en la convivència en els seus pisos, existint ja per a esta mena de meritacions un compte facilitat per la mateixa fundació.\nPer tot això l’equip de delictes informàtics de la Guàrdia Civil de Llíria, va procedir a la investigació d’una dona de 20 anys i nacionalitat espanyola com a autora de delicte d’estafa, per l’ús no autoritzat de la targeta bancària de la mata.\nLes diligències instruïdes han sigut entregades al Deganat dels Jutjats de Llíria.


Empresa i Treball obre els ajuts del Pla de ... - Govern.cat\nquery_builder 17 juny 2021 08:00\nAvui s’ha obert el tràmit telemàtic per sol·licitar a través de Canal Empresa les ajudesl, que es podran demanar fins el 15 de juliol\nEl pla, dotat amb 8,8 milions d’euros, inclou 8 programes que incideixen en les principals necessitats del sector. Com a principals novetats, destaca la línia de foment de les Àrees de Promoció Econòmica Urbana (APEUs) i els ajuts específics al comerç en municipis amb alta dependència econòmica del turisme\nAixí mateix, contempla una línia per a la transformació digital de les empreses comercials. A més, preveu un programa específic per a la reactivació i transformació de la moda catalana\nEl Departament d’Empresa i Treball, a través del Consorci de Comerç, Artesania i Moda (CCAM), ha obert avui el tràmit per sol·licitar els ajuts del Pla Anual de Subvencions 2021, adreçat als sectors del comerç, els serveis i la moda. Enguany, aquest pla, dotat amb 8,8 milions d’euros, vol incidir especialment en ajudar a les empreses en el seu procés de la transformació digital i a impulsar nous models de gestió. El tràmit telemàtic per demanar els ajuts a través de Canal Empresa estarà obert fins el 15 de juliol.


La primera impressió que he tingut en veure l’obra que presenta la Maria Assumpció Piquer ha estat de descans. En un panorama pictòric en que abunda l’enfarfegament, és d’agrair que hi hagi algú que aposti per la tranquil·litat, per les línies i les corves en el seu estat més pur.\nHe tingut també una altra sensació: la d’un cert transport en el temps. No és pas una ”déjà vu” en la forma pejorativa que a vegades es dóna a l’expressió, res d’això; és retrobar un tractament de la imatge, de la ”face” que coneixem i que alguns -entre els que m’hi compto- admirem: el cartellisme americà dels anys trenta: rostres de senyors i senyores suggeridors d’un estatus social envejable, pentinats a la ”garçon” i amb brillantina abocada generosament.


7 Days Inn Baotou Train East Station Branch Baotou Xina - Ofertes d'hotels amb els MILLORS DESCOMPTES EN LÍNIA\nNo.14 Nan Men Wai Street, Donghe, Baotou, Xina, 014040 - Veure al mapa\nBarri Donghe Donghe\nPer als viatgers què vulguin captar les imatges i els sons de Baotou, 7 Days Inn Baotou Train East Station Branch és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEls serveis i instal.lacions de primera categoria que defineixen l'experiència de Plateno us esperen a 7 Days Inn Baotou Train East Station Branch. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, magatzem d'equipatge, Zones públiques amb Wi-Fi, servei d'habitacions, àrea de fumadors.\n7 Days Inn Baotou Train East Station Branch té 60 habitacions, totes amoblades amb gust per tal d'oferir comforts com accés a internet (sense fils), connexió sense fils a internet (cortesia), escriptori, connexió a internet (cortesia), accés a internet. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a 7 Days Inn Baotou Train East Station Branch.


Alumnes de l’Institut participaran al 16è certamen nacional de lectura en veu alta que es celebrarà a Tordera – Ràdio Televisió Arenys de Munt\nAlumnes de l’Institut participaran al 16è certamen nacional de lectura en veu alta que es celebrarà a Tordera\nby Redacció Arenys de Munt on 3 Febrer, 2020 in Notícies, Societat\nJa fa 16 anys que es posa en valor a aquest esdeveniment, el qual no només és una activitat escolar en una mostra de lectura i expressió oral, sinó que pretén ser un espai de descoberta, un generador d’iniciatives i una proposta de creació de coneixement. El certamen es divideix en dues categories de primària, dues de secundaria i una d’aula d’acollida.\nA l’institut és el 4t any que hi participen en les dues categories de secundària, que es divideixen en alumnes de 1r i 2n i alumnes de 3r i 4t. Els alumnes de 1r i 2n llegeixen individualment i els alumnes de 3r i 4t ho fan en grups de 3. Ho explica Anna Ros, representant del professorat del centre.\nPer escollir els representants de l’Institut, s’ha realitzat un certamen intern en el qual hi han participat 25 alumnes de 1r i 2n i 18 de 3r i 4t. Finalment la representant de la primera categoria serà Llum Pinya i les representats de la segona categoria seran Maura Antequera, Ona Sampere i Anna Pujol.\nEl certamen oficial està dividit en diferents fases començant als quarts de final. Els alumnes hauran de competir amb representats d’altres centres per superar les eliminatòries.\nEl jurat estarà format per 3 persones que valoraran la vocalització i l’expressió de la lectura.\nEl certamen tindrà lloc el dia 10 de febrer. El Teatre Clavé de Tordera rebrà 30 dels 120 alumnes participants de l’Alt Maresme.\nLa Bilioteca ofereix un curs per ensenyar a escriure contes eròtics\nL’ajuntament d’Arenys de Munt ha realitzat diferents neteges forestals per prevenir incendis


Sobirania Alimentària Feminista i Transformadora – Entrepueblos\nAquesta exposició recull els debats de les Jornades: “Experiències Transformadores: Cap a la trobada de propostes educatives entre la Sobirania Alimentària i els Feminismes“; 18-20 novembre del 2016, Alacant\nOrganitzades de forma participativa per diverses entitats amb presència al País Valencià que treballem un o diversos eixos de trobada, amb una mirada crítica i transformadora (Entrepobles PV, Plataforma per la Soberanía Alimentaria del País Valencià, Associació Perifèries, ISF, Amarna, AMA made in cielo, COAG CV, CERAI i Ecologistas en Acción).\nJornades pensades per visibilitzar diferents iniciatives, projectes i activitats que conjuguen, o tengan voluntat de conjugar en un futur, l’educació, la sobirania alimentària i els feminismes. Estem segurs que aquesta connexió té la suficient energia per ajudar a trencar el model actual de la societat en la qual vivim: una societat regida per una mirada capitalista i patriarcal, on les persones i el planeta estem al servei dels mercats i som vista no com seres amb vida sinó com a recursos per al desenvolupament neoliberal.\nButlletí 65 “Hondures: Patim les conseqüències del cop d’estat&... Papil•loma. Les dones hem de decidir


Antic bloc de la Biblioteca - Escola Sant Jordi Lleida: Juga amb la pissarra digital\nJuga amb la pissarra digital\nGràcies a A Nosa Biblioteca i al Capitan K. puc posar aquesta pissarra digital que permet fer coses com aquestes:\n- I si fas un dibuix per la Biblioteca i l'envies?\nI si dibuixes el drac de l'escola?\nMontse soc la mar de sisé i tinc una pregunta:\ncom puc enviar el meu dibuix?\nah i lo de la pissarra molt xuli.\nmar barrau ( de sisé esclà)\n27 de febrer de 2008 a les 19:43\nMar, pots enviar el teu dibuix a través d'un email adjuntant-lo al correu.\nEl que no sé, és si l'has pogut guardar al teu ordinador.\nSi vols t'ho explicaré a l'escola i potser prepararé una entrada escrivint els passos que s'han de fer, durant el cap de setmana. Desitjo disposar de temps per a fer-ho.\nEstic contenta de que t'hagi agradat.\n27 de febrer de 2008 a les 21:17


Benidorm en 48 segons - Mes Benidorm\nBenidorm en 48 segons\n18 de febrer de 2015 + Benidorm 0 Comments Agència Valenciana De Turisme, Benidorm, Benidorm en 48 segons, Comunitat Valenciana, Màrqueting Online Turisme\nUna panoràmica de Benidorm de nit que acaba en un perfecte dia; una alba veient el sol aparèixer per darrere del parc natural de Serra Gelada; un capvespre amb la badia al fons gravat des de dalt de la muntanya; el Puig Campana; la impressionant platja del Malpàs sota un sol radiant; l’sky line; el Castell; el modern ajuntament il·luminat; el premiat Passeig de Ponent; o els edificis més emblemàtics de la ciutat de nit. I tot això en 48 segons que deixen l’espectador sense poder-se enlairar-se de la pantalla.\nAquest és el vídeo amb ‘time-lapse’ (una moderna tècnica que capta fotografies en el temps per plasmar a gran velocitat) que l’Agència Valenciana de Turisme ha creat per promocionar Benidorm a través de les xarxes socials. El resultat és impressionant i deixa veure els llocs més destacats de la ciutat pràcticament en un cop de vista.\nAquests 48 segons d’imatges no són les úniques que ha creat el departament turístic per promocionar la Comunitat. Al de Benidorm s’uneixen vídeos de Dénia, València i Peníscola, tots de menys d’un minut de durada, que han superat en conjunt les 200.000 reproduccions en només 12 dies.\nEl de la capital turística permet captar tota l’essència de la ciutat des de l’alba fins al vespre en només segons. El vídeo es va publicar el passat 5 de febrer i ha arribat a les 27.000 reproduccions amb un impacte que supera les 96.000 persones.\nL’objectiu que ha perseguit l’Agència Valenciana de Turisme amb aquesta idea promocional, emmarcada en l’Estratègia de Màrqueting Online 2015, és mostrar les diferents destinacions de les tres províncies en tot el seu esplendor i amb tots els seus matisos, suficients per vendre la imatge de la comunitat internacionalment.\n← Menys policies locals i més grans, però amb més serveis a l’esquena\nCasa Mediterrani organitza dues taules-debat →


Robert W. Paul - Viquipèdia, l'enciclopèdia lliure\nPioner anglès del cinema\nRobert W. Paul (3 octubre de 1869 – 28 de març de 1943) fou un electricista anglès, fabricant d'instruments científics i pioner de la pel·lícula britànica.\n3 octubre 1869\n28 març 1943 (73 anys)\nPutney (Anglaterra) (en)\nEnginyer, inventor, director de cinema, productor de cinema, director de fotografia i científic\n2 Innovació en el cinema\nVa néixer a Highbury, en l'actual Londres Interior. Començà la seva carrera tècnica aprenent a crear instruments científics a l'Elliott Germans, una empresa de fabricants de Londres, fundada l'any 1804.\nEl 1891, va establir la seva pròpia empresa de creació d'instruments, Robert W. Paul Instrument Company, a un taller de Londres (Hatton Garden, 44), on més tard instal·laria la seva oficina.\nMés endavant, el 1894, va rebre l'encàrrec de dos empresaris d'origen grec de copiar el Quinetoscopi d'Edison. Primerament va rebutjar l'oferta, tot i que la va acabar acceptant després de saber que Edison no havia patentat el seu invent a la Gran Bretanya. Subseqüentment, el mateix Paul aniria a comprar un cinetoscopi per a fer-ne una versió anglesa a partir de les peces del que havia comprat (Enginyeria inversa). En va fabricar un nombre elevat, un dels quals el va subministrar a Georges Méliès.\nTanmateix, les úniques pel·lícules disponibles en aquella època eren còpies «pirates» d'aquelles produïdes per les màquines d'Edison. Mentre Edison ja havia patentat la seva càmera (els detalls de la qual eren un secret molt ben guardat), Paul va voler fer el mateix i va crear la seva pròpia càmera. Va entrar en contacte amb Birt Acres, un expert fotògraf, qui havia inventat un dispositiu per moure pel·lícula com a part del procés de desenvolupament. Paul va creure que aquest principi podria ser utilitzat en una càmera. Aquesta càmera va ser batejada com a «Paul-Acres». Estava inspirada en el cronofotògraf de Marey i comptava amb un dispositiu de molla per arrossegar la pel·lícula. Va estar enllestida el 16 de març de 1895, i seria la primera càmera feta a Anglaterra.\nInnovació en el cinemaModifica\nR.W. Paul va obtenir una concessió per operar un «saló de cinetoscopi» al Centre d'Exhibicions Earls Court. L'èxit d'aquest el va inspirar per contemplar les possibilitats de projectar una imatge en moviment damunt una pantalla, una cosa que Edison no va considerar mai. Mentre Paul i Birt Acres compartirien el triomf de la primera càmera d'Anglaterra, aviat es separarien per desavinences econòmiques i es convertirien en competidors en l'innovació de la càmera de pel·lícula i en la creació de projectors.\nAcres presentaria el seu projector, el primer d'Anglaterra, el 14 de gener de 1896, anomenat Kinetic Lantern. Paul presentaria poc després el seu propi, el Theatrograph, el 20 de febrer. Irònicament, exactament el mateix dia que es van projectar per primer cop a Londres les pel·lícules dels Lumière. El va anar perfeccionant al llarg dels anys i n'arribà a vendre més de 100.\nEl 1896, Paul va iniciar un seguit de projeccions de fotografies en moviment a una pantalla al Regne Unit, utilitzant un sistema inventat per ell mateix de mecanisme d'avanç intermitent. Això va coincidir amb l'adveniment del sistema de projecció enginyat pels germans Lumière. Després de realitzar certes demostracions davant de grups científics, se li va encarregar el subministrament d'un projector al teatre Alhambra, a Leicester Square. Va presentar el seu primer programa teatral el 25 de març de 1896. Aquest incloïa pel·lícules realitzades juntament amb el dibuixant Tom Merry, que realitzà caricatures del Kàiser i Emperador Alemany Wilhelm II (1895), i del Príncep Bismarck (1895).\nL'ús continuat del seu Theatrograph a les sales de música d'arreu el país, va popularitzar el cinema primerenc a la Gran Bretanya. Hi va haver molts firaires que desitjaven imitar l'èxit de Paul, i alguns d'ells van crear les seves pel·lícules d'«interès local». Va ser necessària la instal·lació d'una fabrica que únicament produís càmeres, projectors i equipament de cinema, amb la seva pròpia oficina i sala d'espectacles.\nPaul també continuaria les seves innovacions en el camp de la càmera portàtil. La seva Cinematograph Càmera Num. 1, construïda l'abril de 1896, seria la primera càmera que incloïa un sistema de «reverse-cranking». Aquest mecanisme permetia que el mateix rotlle de pel·lícula fos exposat diversos cops. L'habilitat de crear superposicions i exposicions múltiples seria d'una gran importància. Aquesta tècnica ja va ser utilitzada a la seva pel·lícula estrenada l'any 1901 «Scrooge, o el fantasma de Marley», l'adaptació de la novel·la curta de Charles Dickens, Cançó de Nadal. Està documentat que la primera càmera que George Melies utilitzaria va ser construïda per R.W. Paul.\nEl 1898 va dissenyar i construir el primer estudi de cinema de la Gran Bretanya, a Muswell Hill, al nord de Londres. Se li atribueix l'ús per primer cop del muntatge pel que fa a continuïtat en el metratge (que implica una acció de moviment d'una seqüència a una altra), amb el seu film Come Along, Do!, realitzat el 1898 i sent una de les primeres pel·lícules en tenir més d'una escena.\nMentrestant, va continuar amb el seu negoci original, enfocat en el seu internacionalment famós «galvanòmetre». Els instruments de Paul eren coneguts internacionalment: va guanyar medalles d'or a la St Louis Exposition de 1904 i a l'Exposició de Brussel·les de 1910, entre d'altres. Amb l'esclat de la Primera Guerra Mundial, va començar a crear instruments militars, incloent-hi aparells primerencs de telegrafia sense fils i instruments per a la guerra submarina. El desembre de 1919, la Companyia d'Instruments Científics de Cambridge va adquirir la petita però amb prou èxit Companyia d'Instruments de Robert W. Paul i la va convertir en l'Empresa d'Instruments de Cambridge i Paul Ltd. L'any 1924 Van escurçar el nom a «Cambridge Instrument Co Ltd», quan la van convertir en una empresa pública.\nPaul va continuar fent les seves pròpies pel·lícules, venent-les directament, o a través de les empreses de distribució noves que anaven apareixent i creixent. Va ser un gran i innovador director i càmera, pioner en tècniques com el primer pla i els talls entre dues escenes. Va ser un dels primers cineastes a fer servir efectes especials. Tanmateix, els seus interessos empresarials creixents empresarials van sobrepassar la pel·lícula i el cinema, i es va traslladar a la indústria d'infanteria cap al 1910. No obstant això, els seus contemporanis sempre van reconèixer la seva importància, i sovint es referien a ell com a «Papà Paul».\nCuriosament, i sense coneixement previ dels fets relatats fins ara, una empresa de tecnologia anomenada Kinetic va agafar l'edifici de Hatton Garden 44 l'any 1994 i el va rebatejar com a «Kinetic House». El 1999, la indústria de pel·lícula britànica commemorà la feina de Paul i amb una placa commemorativa al mateix edifici.\nHyde Parc Bicycling Scene, (1896)\n↑ 1,0 1,1 «Tecnologia de l'audiovisual» (en català). [Consulta: 1r novembre 2016].\n↑ 2,0 2,1 2,2 2,3 Mast, Gerald. «Birth». A: Costanzo, William. A Short History of the Movies. Abridged 9th. Pearson Education, inc., 2007, p. 23–24.\n↑ «Tom Merry, Lightning Cartoonist, Sketching Kaiser Wilhelm II (1895)» (en anglès). [Consulta: 1r novembre 2016].\n↑ «Tom Merry, Lightning Cartoonist: Sketching Bismarck (1895)» (en anglès). [Consulta: 1r novembre 2016].\nRobert W. Paul a YouTube a YouTube\nObtingut de «https://ca.wikipedia.org/w/index.php?title=Robert_W._Paul&oldid=22353837»\nDarrera modificació: 15 nov 2019 a les 18:26


La crisi pel COVID-19 aboca Llagostera, Olot, Peralada i Figueres a fer ERTOs - Empordà\n?El Girona està estudiant totes les possibilitats però encara no ha pres cap decisió en aquest sentit\nm.b. 26.03.2020 | 06:30\nEl futur de totes les competicions esportives és més incert que mai. La crisi del coronavirus ho ha aturat tot i ha fet que s'hagin disparat els expedients de Regulació Temporal d'Ocupació entre les empreses. Aquesta mesura també ha arribat al futbol i els dos equips gironins de Segona B han decidit aplicar-la. El Llagostera ho tenia coll avall feia dies i ahir va ser l'Olot qui també va decidir fer el pas i presentar l'ERTO. Al mateix temps, a Tercera Divisió, el Peralada i el Figueres han decidit també recórrer a aquesta mesura i també n'han presentat un. Mentrestant, a Montilivi, el Girona de moment no té res decidit tot i que s'estan valorant totes les opcions possibles per tal de suportar econòmicament aquesta crisi. En aquest sentit, si el club blanc-i-vermell decidís finalment optar per fer un ERTO, sap que tindria el suport, assessorament i coordinació de LaLliga.


PSM-IV-ExM es fixa com a prioritat promoure una "economia intel·ligent" per generar ocupació - MÉS per Mallorca\nBiel Huguet proposa impulsar un sistema d’avals públics a través de l’ISBA per facilitar el finançament dels nous projectes empresarials\nEl coportaveu de la coalició PSM-IniciativaVerds-Entesa i president d’Entesa per Mallorca, Biel Huguet, i els candidats de la coalició al Parlament, Biel Barceló i Fina Santiago, han presentat avui les línies bàsiques del programa electoral relatives a la política econòmica. Els dirigents nacionalistes i ecosocialistes han presentat aquestes propostes des del Parc Bit, perquè "en aquesta legislatura s’han doblat empreses en el Parc Bit, i això és una mostra que s’han fet coses, i s’han fet bé", ha explicat Biel Huguet.\nHuguet ha destacat que "estam compromesos per damunt de tot en crear ocupació, i tenim molt\nclar quina ocupació volem, i com fer-ho". El dirigent de la coalició nacionalista i ecosocialista ha avançat que promouran un model econòmic "fonamentat en la recerca del valor afegit: en el coneixement, en la investigació, en la creativitat de les nostres empreses". I ha explicat que aquest model és el d’una "economia sostenible, eficient, que no consumeix territori, que no malbarata recursos: una economia intel·ligent, de la qual el Parc Bit és l’exemple perfecte".\nLes eines per implantar aquest model són quatre. En primer lloc, millorar el finançament dels projectes empresarials. Biel Huguet ha avançat que si PSM-IV-ExM governa impulsarà un sistema d’avals públics, mitjançant l’increment del capital de l’ISBA, que facilitarà l’accés al finançament per als joves emprenedors i per les empreses. "Es tracta de facilitar els crèdits tant per a l’inversió\ncom, en els casos que sigui necessari, per circulant".\nEn segon lloc, la coalició proposa simplificar tramitacions administratives i incrementar el suport de l’Administració als nous projectes empresarials. En tercer lloc, millorar l’assessorament que s’ofereix a les empreses: suport i seguiment, elaboració de plans de negoci, de plans estratègiques, ajudar a les empreses noves... I en quart lloc, potenciar la innovació i la internacionalització de les empreses: "perquè les nostres empreses siguin competitives en els mercats exteriors, i també per atreure inversions des de fora".


F. Javier Rodríguez\t| Actualitzat el 01 Març 2018 a les 21:50\nLa turbina de la colònia, un dels elements més característics de la colònia tèxtil.\nVa arribar a ser la colònia tèxtil més gran de Catalunya i Espanya. Es tracta de la Colònia Sedó, un complex ubicat entre Esparreguera i Olesa que va començar a funcionar el 1846 i que va arribar a allotjar 2.000 treballadors en els seus moments d'esplendor. Durant 130 anys, fins al seu tancament el 1977, va ser la colònia tèxtil icona del Llobregat que tenia la turbina més gran i potent de l'època a finals del segle XIX.\nActualment és un polígon industrial que aplega diverses empreses i el Museu de la Ciència i de la Tècnica de Catalunya, on hi ha ubicat el Museu de la Colònia Sedó. Ara, un grup de persones ha tirat endavant l'Associació per a la Defensa del Patrimoni de la Colònia Sedó, la qual va ser presentada el 19 de febrer Esparreguera, a Can Pasqual.\n"No és la primera vegada que s'intenta tirar endavant un projecte relacionat amb la Colònia Sedó", va recordar el president de la nova entitat, Josep Maria Cobos, que va assegurar que la societat "fa temps que demanava un pas com aquest".\nI és que la principal voluntat de la nova entitat és la conservació i preservació del patrimoni industrial de la colònia. Un complex que coneix de primera mà la historiadora Gràcia Dorel, vicepresidenta de l'associació, la qual va impartir una autèntica classe magistral sobre els orígens de la colònia durant la presentació de l'associació. Pel que fa a la famosa turbina, per exemple, Dorel va dir que "és molt probable que a tot Europa occidental no hi hagués una igual". "L'heu de mimar, és única", va instar a la cinquantena de persones presents a l'acte.\nPer la seva banda, Cobos va descriure el projecte de la nova associació com "agosarat i ambiciós", ja que a més de preservar i conservar aquest complex, l'entitat té la voluntat de presentar projectes per incrementar l'atractiu turístic de la zona, tenint en compte l'entorn natural "privilegiat" en el qual s'inscriu. A més, es vol conservar la memòria històrica i estudiar el rol de les dones a les colònies industrials. Per fer-ho, es faran entrevistes als treballadors que encara segueixen vius.\nPer altra banda, també es posaran en marxa els procediments perquè es reconegui la Colònia Sedó com a Bé Cultural d'Interès Nacional (BCIN).\nA la presentació a Can Pasqual hi van assistir els alcaldes d'Esparreguera, Eduard Rivas, i d'Olesa, Pilar Puimedon, en una escenificació de l'entesa que hi ha entre les dues administracions respecte a aquest complex. "Des de l'inici del mandat hem volgut reivindicar la Colònia Sedó i la nostra història. Hem de sumar per fer-ho possible", va afirmar Rivas, mentre que Puimedon va recordar els fets històrics que han unit les dues poblacions a través de la colònia, la qual considera "prou important" com per anar més enllà dels termes municipals.\nPer la seva banda, la Junta de Propietaris de la Colònia Sedó veu amb bons ulls el naixement de la nova associació patrimonialística. En declaracions a Ràdio Esparreguera, el seu administrador, Xavier Llopart, ha mostrat la seva predisposició a treballar plegats per la protecció de l'espai. "Hem de pensar entre tots quin futur pot tenir la colònia", ha dit. Llopart també creu que "els diferents usos que hi ha són compatibles", però que cal "coordinació".


La senyera al TOP 1 de l'App Store per Sant Jordi - YCOM\nLa senyera al TOP 1 de l'App Store per Sant Jordi\nLa senyera al TOP 1 de l’App Store per Sant Jordi\nL’empresa GKT, amb seu a Sant Cugat, està donant molt a parlar amb la seva l’aplicació infantil Guaita Kina Tribu! basada en la història de Catalunya. Els creadors de l’aplicació, Àlex Climent i Núria Díaz s’han basat amb professionals per establir els criteris didàctics i pedagogs, per dissenyar el projecte, que està destinat a nens i nenes d’entre 4 i 6 anys. El projecte està basat en l’obra de teatre ‘Trifulkes de la Katalana Tribu’ de Víctor Alexandre i l’objectiu passa per despertar la curiositat sobre la història del país a partir de minijocs.\nTots els mini-jocs es centren en l’aprenentatge d’aspectes bàsics com la utilització i formació de diferents colors o relacionar i unir diferents punts en ordre per formar dibuixos. L’app també compta amb una locució en quatre idiomes diferents (català, castellà, anglès i japonès), que els nens podran escoltar de forma aleatòria a mida que vaguin realitzant correctament les diferents proves dels mini-jocs.\nL’app s’ha concebut com una aplicació familiar, perquè els pares desenvolupin una tasca educativa mentre el nen juga. L’aplicació està formada per un fet històric que contindrà un personatge històric-guia el qual l’ajudarà durant el minijoc, sent “Les 4 barres” amb Guifré el Pelós el primer episodi.\nAprofitant la Diada de Sant Jordi, GKT vol que l’aplicació estigui en les primeres posicions de l’App Store. Per fer-ho possible, han engegat una campanya per donar-se a conèixer, amb parades, nova pàgina web, nova imatge i sobretot, convertint l’app en gratuïta.\nDes d’ycom ens hem sumat a la iniciativa i us animem a descarregar l’aplicació, disponible per iOs, en aquest enllaç.


Sortida al Naturpark | Formigueig Digital\nPosted: Octubre 9, 2014 by rmarti87jc in Uncategorized\nEl passat dijous dia 25, per començar el curs amb bon peu, els alumnes de 3r d’ESO ens vam endinsar en el fons de la selva, on per avançar havíem de grimpar i saltar d’arbre en arbre amb l’agilitat i l’equilibri d’autèntics micos.\nPrimer de tot, després d’accedir al parc, els monitors ens van explicar les normes bàsiques de seguretat, per tal de prevenir qualsevol possible accident. També ens van dir com passar cadascun dels jocs o proves perquè l’estada ens fos més agradable. Tot seguit ens van donar llibertat per anar a qualsevol zona dins de l’extens marge de pistes disponibles, cadascuna d’una dificultat diferent. En definitiva, vàrem gaudir molt d’aquesta experiència i espero que ens serveixi per començar el curs amb les piles ben carregades.\n1a Fira del Llibre d’Horta


Torre Eiffel |authorSTREAM\nAdded: February 16, 2014\nComentari PAU de la Torre Eiffel\nGustave Eiffel: Torre Eiffel:\nGustave Eiffel: Torre Eiffel\nTítol: Torre Eiffel. Autor : Alexandre Gustave Eiffel (Dijon, 1832 – París, 1923). Cronologia: 1887-1889. Estil: arquitectura del ferro. Tipologia: monument commemoratiu. Materials: ferro forjat. Localització: Champs de Mars (París). Fitxa tècnica\nObres del mateix autor:\nObres del mateix autor Viaducte Garabit (1879-1884)\nPont de Forth (1883-1890)\nBiografia dels autors:\nBiografia dels autors Enginyer i arquitecte francès, Alexandre Gustave Eiffel es va graduar a l’escola d’Arts i Oficis de París l’any 1855 i es va especialitzar en la construcció de portes metàl·liques. L’any 1867 va fundar la consultora Eiffel et Cie., amb la qual va aconseguir molta anomenada en l’ús del ferro com a material constructiu. Pioner a l’hora de considerar el factor aerodinàmic en les seves construccions, Eiffel va utilitzar els seus coneixements per desenvolupar arriscades construccions metàl·liques, com per exemple ponts, o l’espectacular torre que porta el seu nom i que s’ha convertit en el símbol més conegut de París.\nDescripció formal La torre Eiffel és una enorme estructura metàl·lica feta amb més de 15000 peces de ferro entrecreuades i agafades amb més de 2,5 milions de cargols, que s’aixeca fins a una alçada de 324 m; d’aquests, els 24 últims corresponen a l’antena de ràdio que s’hi va afegir posteriorment. La forma piramidal de la torre, dividida en quatre parts separades per tres plataformes, potencia la sensació de verticalitat. El primer bloc arriba fins a una alçada de 57 m i fa les funcions de base. Aquesta estructura de planta rectangular la formen quatre grans pilars inclinats que descansen damunt de vuit gats hidràulics cadascun i que van units cadascun i que estan units per mitjà de quatre arcs.\nDamunt d’aquesta planta rectangular s’aixequen unes altres quatre potes amb una lleugera inclinació cap endins, fins a una alçada de 115 m, on hi ha la segona plataforma. Més amunt, la curvatura iniciada al pis inferior fa que els pilars es trobin i que arribin fins a un mirador situat a 274 m d’alçada. Els quatre costats són idèntics. Aquesta característica, que respon a una clara necessitat d’estabilitat de l’estructura, va ser vista conceptualment com un prototipus de la simetria. Al seu interior hi ha escales i ascensors que permeten l’ascens i descens dels visitants, així com també restaurants, magatzems i botigues, i fins i tot un museu, situat a les dues plataformes inferiors.\nEntorn i integració urbanística:\nLa torre Eiffel és el monument més alt de París, i es divisa des de qualsevol lloc de la ciutat. La seva ubicació, a prop del riu, a l’ampli parc dels Champs de Mars , li permet disposar d’una proporcionalitat, i una integració urbanística excel·lent, malgrat que en un primer moment va ser molt criticada. Entorn i integració urbanística\nFunció, contingut i significat:\nFunció, contingut i significat La Segona Revolució Industrial va facilitar el fet que a mitjan segle XIX s’organitzessin, a diferents ciutats del món, exposicions en què es mostraven els grans avenços de la invenció tecnològica i industrial. Com havia passat ja amb el Crystal Palace de Joseph Paxton a l’ Exposició Universal de Londres l’any 1851, la torre Eiffel també va ser concebuda amb l’objectiu de ser el símbol de l’ Exposició Universal de París , celebrada l’any 1889 en commemoració del centenari de la Revolució Francesa . En l’època, la torre Eiffel no va tenir gaire acceptació, i un gran nombre d'intel·lectuals, politics i enginyers la van rebutjar. Malgrat tot, ha esdevingut actualment el símbol de París i fins i tot de França. Uns anys, abans, a la ciutat de Barcelona, Eiffel havia presentat la seva proposta a l’organització de l’ Exposició Universal del 1888. El seu projecte no va ser acceptat i es va preferir la construcció d’un arc de triomf, obra de l’arquitecte català Josep Vilaseca.\nModels i influències:\nModels i influències Durant la Revolució Industrial, el ferro i el vidre va començar a utilitzar-se com a material arquitectònic i això va afavorir la construcció d'edificis amb grans espais interiors (estacions de ferrocarril, mercats o biblioteques) com el Crystal Palace de Joseph Paxton . L’ús d’aquests materials també va permetre edificar ponts i viaductes molt agosarats. Aquesta novetat va ser majoritàriament impulsada pels enginyers, mentre que els arquitectes construïen edificis seguint els models del passat. En aquest context, la torre Eiffel és el paradigma del futur de l’arquitectura basada en l’enginyeria, en contraposició a la mirada inerta de l’arquitectura historicista envers el passat. Joseph Paxton: Crystal Palace (1851) Charles Barry: Parlament de Londres (reconstruït a partir de 1840)\nLas Torres mas Altas del Mundo 2145\n2012 Magic Art Exhibition China (1)\nMontagem da Torre Eiffel\nMONTAJE DE LA TORRE EIFFEL


Condicions legals - Vidres Web\nVidres Web > Condicions legals\nAquest lloc web és propi de VIDRES WEB, S.L. amb CIF B66026600 i domicili Carrer de la Rosella 38, Bigues (CP 08415), adreça electrònica de contacte info@vidresweb.com.\nLa utilització dels canals de compra des de la pàgina http://www.vidresweb.com comporta l’acceptació de les presents condicions. VIDRES WEB, S.L. entén que en efectuar una compra, el client haurà acceptat sense reserves les presents condicions generals de venda, condicions que haurà pogut llegir i acceptar prèviament.\nVIDRES WEB, S.L. proporciona informació, per mitjà d’aquest lloc web, dels seus productes i de les característiques d’aquests productes. Ho fa amb el màxim de diligència i precisió. Per a més seguretat i garanties a favor del client, la informació que figura a la descripció dels productes no vincula a aquest ni a VIDRES WEB, S.L. fins a la confirmació de l’acceptació de la comanda.\nÉs molt important tenir en compte que el vidre és un material molt fràgil, i que no pot anar ajustat a marcs rígids. Per tal d’evitar que es trenqui per dilatació, el vidre sempre haurà de mesurar tant d’amplada com d’alçada 4 mm menys del que mesura el lloc on ha d’anar instal·lat. L'espai que queda lliure ha d'anar reomplert amb silicona perquè és un material que absorbeix les dilatacions. És per aquest motiu que VIDRES WEB, S.L. posa a la disposició del Client un servei per mesurar el lloc on anirà el vidre correctament.\nVIDRES WEB, S.L. presenta els seus productes a la pàgina web amb els colors i detalls de la forma més realista possible. No obstant, el color que apareix en pantalla i altres detalls poden diferenciar-se lleugerament dels propis del producte per efecte del procés tècnic de reproducció i presentació a la web. En cas de dubte preguem que prèviament a la compra contactin amb el nostre departament tècnic.\nVIDRES WEB, S.L. no procedirà a enviar els productes fins a rebre confirmació de que el Client ha efectuat el pagament.\nLes condicions referides a imports i terminis d’entrega són plenament vàlides per a les compres efectuades des d’estats integrants de la Unió Europea. Pel cas de països extracomunitaris els imports indicats no inclouen els aranzels o altres quantitats relatives als tràmits que efectuïn els serveis de duana de l’estat de residència del Client. VIDRES WEB, S.L. no serà responsable de les demores derivades dels tràmits duaners.\nEncara que VIDRES WEB, S.L. procura tenir sempre disponibles els productes que figuren a la seva pàgina web, excepcionalment pot donar-se el cas de no disposar del producte sol·licitat pel Client. En aquest cas VIDRES WEB, S.L. informarà al Client del termini dins del qual rebrà el producte seleccionat. En cas d’impossibilitat de proporcionar-li el producte VIDRES WEB, S.L. podrà proposar al Client l’enviament d’una creació de qualitat i preu equivalent. El Client podrà refusar aquestes alternatives i VIDRES WEB, S.L. quedarà obligat a efectuar el reemborsament immediat dels imports abonats pel Client.\nVIDRES WEB, S.L. entrega les seves creacions a través d’empresa de missatgeria. El termini d’entrega màxim serà de 15 dies, còmput que s’iniciarà el dia següent de la confirmació del pagament. VIDRES WEB, S.L. informarà al Client de les demores en l’entrega que es poguessin produir accidentalment. L’entrega es considera efectuada des del moment que el transportista lliura el producte al Client.\nCorrespon al Client verificar que el producte o productes adquirits estan en bon estat i si fos el cas comunicar a VIDRES WEB, S.L. les incidències que pogués constatar. El Client pot dirigir-se a VIDRES WEB, S.L. que l’atendrà i li proposarà una solució satisfactòria pels seus interessos. En cas de devolució que tingui com a causa desperfecte o error en l’enviament, tots els ports correran a càrrec de VIDRES WEB, S.L. No s'acceptaran les devolucions per error en la mida o el tipus de vidre escollit, ja que un cop tallat el vidre, VIDRES WEB, S.L. no es responsabilitzarà d'un mal mesurament previ per part del Client o hagi escollit el vidre equivocat, tots els vidres són tallats a mida i personalitzats a gust del client, per això, un cop entregat no es podrà retornar.\nLes dades personals i la informació que acredita la compra que el Client efectuï es conservaran en suport electrònic. Les dades personals (nom, adreça electrònica, domicili) s’incorporaran en un fitxer creat per VIDRES WEB, S.L. per a la gestió de les seves relacions comercials amb els seus clients. No seran cedides a tercers excepte en els casos previstos legalment i podran ser utilitzats per a l’enviament d’informació comercial sobre productes similars als adquirits pel Client. En qualsevol moment el Client podrà oposar-se a l’enviament d’aquesta informació. El Client podrà exercir també els seus drets d’accés a les dades, rectificació i cancel·lació adreçant-se a VIDRES WEB, S.L. de la forma que li sigui més còmoda.